CELEX: 32009R0159
Language: hu
Date: 2009-02-25 00:00:00
Title: A Bizottság 159/2009/EK rendelete ( 2009. február 25. ) az oltalom alatt álló eredetmegjelölések és földrajzi jelzések nyilvántartásában szereplő egyik elnevezéshez tartozó termékleírás kisebb jelentőségű módosításainak jóváhagyásáról (Chabichou du Poitou (OEM))

26.2.2009   
            
            
               HU
            
            
               Az Európai Unió Hivatalos Lapja
            
            
               L 53/8
            
         
      A BIZOTTSÁG 159/2009/EK RENDELETE
   
   (2009. február 25.)
   az oltalom alatt álló eredetmegjelölések és földrajzi jelzések nyilvántartásában szereplő egyik elnevezéshez tartozó termékleírás kisebb jelentőségű módosításainak jóváhagyásáról (Chabichou du Poitou (OEM))
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a 2006. március 20-i 510/2006/EK tanácsi rendeletre (1) és különösen annak 9. cikke (2) bekezdésének második mondatára,
   mivel:
   
               (1)
            
            
               Az 510/2006/EK rendelet 9. cikke (1) bekezdésének első albekezdésével összhangban és 17. cikkének (2) bekezdése alapján a Bizottság megvizsgálta Franciaország kérelmét az 1107/96/EK bizottsági rendelettel (2) bejegyzett „Chabichou du Poitou” oltalom alatt álló eredetmegjelöléshez kapcsolódó termékleírás módosításának jóváhagyására.
            
         
               (2)
            
            
               A kérelem célja, hogy a tejnek a „Chabichou du Poitou” gyártási folyamata során történő kezelésére és az adalékanyagok használatára vonatkozó feltételek pontosításával módosítsa a termékleírást. Ezek az előállítási szabályok biztosítják az oltalom alatt álló elnevezés lényeges jellegzetességeinek a fennmaradását.
            
         
               (3)
            
            
               A Bizottság megvizsgálta és indokoltnak találta a szóban forgó módosítást. Mivel a módosítás az 510/2006/EK rendelet 9. cikke értelmében kisebb jelentőségű, a Bizottság az említett rendelet 5., 6. és 7. cikke szerinti eljárás alkalmazása nélkül jóváhagyhatja.
            
         
               (4)
            
            
               Az 1898/2006/EK bizottsági rendelet (3) 18. cikkének (2) bekezdésével összhangban és az 510/2006/EK rendelet 17. cikkének (2) bekezdése alapján helyénvaló közzétenni a termékleírás összefoglalóját,
            
         ELFOGADTA EZT A RENDELETET:
   1. cikk
   A „Chabichou du Poitou” oltalom alatt álló eredetmegjelöléshez tartozó termékleírás e rendelet I. mellékletének megfelelően módosul.
   2. cikk
   A termékleírás fő elemeit tartalmazó egységes szerkezetbe foglalt összefoglaló e rendelet II. mellékletében található.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. február 25-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 93., 2006.3.31., 12. o.
   
      (2)  HL L 148., 1996.6.21., 1. o.
   
      (3)  HL L 369., 2006.12.23., 1. o.
   
      I. MELLÉKLET
      A Bizottság jóváhagyja a „Chabichou du Poitou” oltalom alatt álló eredetmegjelölés termékleírásának következő módosításait:
      
         „Az előállítás módja”
      
      A termékleírásban az előállítás módjára vonatkozó 5. pont a következő előírásokkal egészül ki:
      
         „(…) A tej beoltásának műveletét kizárólag oltóenzimmel lehet végezni.
         A tejet tilos az alvasztást megelőzően a vizes rész részleges eltávolításával koncentrálni.
         A tejből származó alapanyagokon túlmenően a termékhez felhasznált tejben, illetve a gyártás során összetevőként, gyártási segédanyagként vagy adalékanyagként kizárólag tejoltó, ártalmatlan baktériumtenyészetek, élesztők, penészgombák, kalcium-klorid és só felhasználása engedélyezett.
         (…) A tejalapanyagok, a gyártás alatt lévő termékek, az alvadék vagy a friss sajt 0 °C alatti tárolása tilos.
         (…) A friss sajtok, illetve érlelési fázisban lévő sajtok módosított nyomás alatt történő tárolása tilos.”
      
   
   
      II. MELLÉKLET
      ÖSSZEFOGLALÓ
      
         A Tanács 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról
      
      „CHABICHOU DU POITOU”
      
         EK-szám: FR-PDO-0117-0115/29.3.2006
      
      OEM (X) OFJ ( )
      Ez az összefoglaló a termékleírás legfontosabb elemeit tartalmazza tájékoztatás céljából.
      1.   A tagállam felelős szervezeti egysége:
      
                  Név
               
               
                  :
               
               
                  Institut national de l’origine et de la qualité (INAO)
               
            
                  Cím
               
               
                  :
               
               
                  51 rue d’Anjou – 75008 Paris — FRANCE
               
            
                  Tel.
               
               
                  :
               
               
                  +33 153898000
               
            
                  Fax
               
               
                  :
               
               
                  +33 153898060
               
            
                  E-mail
               
               
                  :
               
               
                  info@inao.gouv.fr
               
            2.   Csoportosulás:
      
                  Név
               
               
                  :
               
               
                  Syndicat de défense du Chabichou du Poitou
               
            
                  Cím
               
               
                  :
               
               
                  Agropole — Route de Chauvigny — BP 50002 — 86550 Mignaloux Beauvoir — FRANCE
               
            
                  Tel.
               
               
                  :
               
               
                  +33 549447480
               
            
                  Fax
               
               
                  :
               
               
                  +33 549467905
               
            
                  E-mail
               
               
                  :
               
               
                  filieres-lait@poitou-charentes.chambagri.fr
               
            
                  Összetétel
               
               
                  :
               
               
                  Termelők/feldolgozók (X) Egyéb ( )
               
            3.   A termék típusa:
      
                  1.3. osztály:
               
               
                  Sajtok
               
            4.   Termékleírás:
      (a követelmények összefoglalása az 510/2006/EK rendelet 4. cikkének (2) bekezdése alapján)
      4.1.   Név:
      „Chabichou du Poitou”
      4.2.   Leírás:
      Kecsketejből előállított, lágy, fehér színű, vékony héjú sajt, amelynek formája mintegy 6 cm magas apró, „dugónak” nevezett csonka gúla, és amelynek átlagos súlya 120 gramm, zsírtartalma pedig 45 %.
      4.3.   Földrajzi terület:
      Vienne megye
      Châtellerault, Charroux, Civray, Couhé, Gençay, Lencloître, Lusignan, Mirebeau, Moncontour, Neuville, Poitiers, Saint-Georges-lès-Baillargeaux, Saint-Julien-l'Ars, La Villedieu-du-Clain, Vivonne, Vouillé kantonok: valamennyi település.
      Arçay, Availles-en-Châtellerault, Beaumont, Berthegon, Bonneuil-Matours, Bouresse, Cenon, Chalais, Chauvigny, Chouppes, Coussay, Curçay-sur-Dive, Dercé, Glenouzé, Guesnes, Lhommaizé, Loudun, Maulay, Mauprévoir, Messemé, Monthoiron, Monts-sur-Guesnes, Moussac, Mouterre-Silly, Prinçay, Queaux, Ranton, La Roche-Rigault, Saint-Laon, Saint-Laurent-de-Jourdes, Saint-Martin-l'Ars, Saires, Sammarçolles, Sérigny, Ternay, Verrières, Verrue, Le Vigeant, Vouneuil-sur-Vienne települések.
      Deux-Sèvres megye
      Airvault, Celles-sur-Belle, Chef-Boutonne, Lezay, Mazières-en-Gâtine, Melle, Ménigoute, La Mothe-Saint-Héray, Saint-Loup-Lamairé, Saint-Maixent-l'Ecole-2, Saint-Maixent-l'Ecole-Ville, Sauzé-Vaussais, Thénezay, Thouars-1, Thouars-Ville kanton: valamennyi település.
      Augé, Asnières-en-Poitou, Azay-le-Brûlé, Brieuil-sur-Chizé, Brioux-sur-Boutonne, Brûlain, La Crèche, Chérigné, Ensigné, Geay, Glénay, Juillé, Luché-sur-Brioux, Lusseray, Luzay, Paizay-le-Chapt, Périgné, Pierrefitte, Prahecq, Saint-Martin-de-Bernegoue, Sainte-Gemme, Saint-Varent, Saivres, Secondigné-sur-Belle, Séligné, Vernoux-sur-Boutonne, Villefollet, Villiers-sur-Chizé, Vouillé település.
      Charente megye
      Adjots, Benest, Bernac, Bioussac, Le Bouchage, Brettes, Champagne-Mouton, La Chèvrerie, Condac, Courcôme, Empuré, La Faye, La Forêt-de-Tessé, Londigny, Longré, La Magdeleine, Montjean, Nanteuil-en-Vallée, Paizay-Naudoin-Embourie, Raix, Ruffec, Saint-Gourson, Saint-Martin-du-Clocher, Souvigné, Taizé-Aizié, Theil-Rabier, Vieux-Ruffec, Villefagnan, Villiers-le-Roux település.
      4.4.   A származás igazolása:
      Minden tejtermelőnek, minden feldolgozóüzemnek és minden érlelőüzemnek ki kell töltenie az I.N.A.O. szolgálatainál nyilvántartott „alkalmassági nyilatkozatot”, amely az I.N.A.O. számára lehetővé teszi valamennyi gazdasági szereplő azonosítását. A gazdasági szereplőknek nyilvántartást kell vezetniük, amelyet a tej és a sajt eredetének, minőségének és előállításának ellenőrzéséhez szükséges valamennyi dokumentummal együtt kötelesek az I.N.A.O. rendelkezésére bocsátani.
      Az eredetmegjelöléssel ellátott termék jellemzőinek ellenőrzése keretében analitikai és érzékszervi vizsgálatra kerül sor, amelynek célja az adott vizsgálaton bemutatott termékek minőségének és jellegzetességének biztosítása.
      4.5.   Az előállítás módja:
      A tejtermelést, a sajtkészítést és a sajtérlelést a fent említett földrajzi területen kell végezni.
      A teljes kecsketejet enyhén beoltják és tejsavval megalvasztják; a friss – akár előzetesen lecsöpögtetett, akár le nem csöpögtetett – aludttejet csonkakúp alakú lyukacsos formába helyezik és 18–24 órán keresztül csöpögtetik, a felszínén megsózzák, majd 24–48 órán keresztül szárítják; a sajtot legalább tíz napig 10–12 °C hőmérsékleten és 80–90 %-os páratartalom mellett érlelik.
      4.6.   Kapcsolat:
      A sajtot, amelynek eredeti arab neve „chebli”, azaz kecske volt, a 732. évi vereség után Franciaországban maradt, és egy Poitiers városa melletti dombra szorított szaracénok készítették. „Chabichou” néven 1782-ben Charles de Cherge említi a „Guide du voyageur à Poitiers” című művében. A Poitou-i vidék elismeréseként Emile Bergerat 1910-ben egy szonettben méltatta, 1914-ben pedig dal is született róla. A védett elnevezés megadását 1989-ben kérelmezték, és oltalom alatt álló eredetmegjelölésként 1990-ben ismerték el.
      A Poitou küszöbének nevezett geológiai helyhez kötődő termelés a mészkőves talajjal, a kecsketenyésztés hagyományával és a Poitou-i Chabichou termelőinek és feldolgozóinak ott található településeivel jellemzett homogén tájegységen fejlődött ki.
      4.7.   Ellenőrző szerv:
      
                  Név
               
               
                  :
               
               
                  Institut national de l’origine et de la qualité (INAO)
               
            
                  Cím
               
               
                  :
               
               
                  51 rue d'Anjou — 75008 Paris — FRANCE
               
            
                  Tel.
               
               
                  :
               
               
                  +33 153898000
               
            
                  Fax
               
               
                  :
               
               
                  +33 153898060
               
            
                  E-mail
               
               
                  :
               
               
                  info@inao.gouv.fr
               
            Az I.N.A.O. jogi személyiséggel rendelkező, adminisztratív szerepet betöltő közintézmény, amely a mezőgazdasági minisztérium irányítása alatt működik.
      
                  Név
               
               
                  :
               
               
                  Direction générale de la concurrence, de la consommation et de la répression des fraudes (DGCCRF)
               
            
                  Cím
               
               
                  :
               
               
                  59 boulevard Vincent-Auriol — 75703 Paris Cedex 13 — FRANCE
               
            
                  Tel.
               
               
                  :
               
               
                  +33 144871717
               
            
                  Fax
               
               
                  :
               
               
                  + 33 144973037
               
            A DGCCRF a gazdasági, ipari és munkaügyi minisztériumhoz tartozó szolgálat.
      4.8.   Címkézés:
      A terméken fel kell tüntetni a bejegyzett eredetmegjelölés (Appellation d'Origine Contrôlée) kifejezést és az eredetmegjelölés nevét.
      Az „oltalom alatt álló eredetmegjelölés” (Appellation d'Origine) kifejezés feltüntetése kötelező.
      A „házi előállítás” (Fabrication fermière) vagy „házi sajt” (Fromage fermier) megjelölés feltüntetésének kötelezővé tétele a jövőben várható.